Enn Eesmaa

Enn Eesmaa (sündinud 7. juunil 1946 Tallinnas) on Eesti ajakirjanik ja poliitik, alates 2003. aastast Riigikogu liige; olnud ka Riigikogu esimene aseesimees (2016–2019) ja Eesti Keskerakonna aseesimees.

Haridus
Ta on lõpetanud 1964. aastal Tallinna 7. Keskkooli ja 1969. aastal Tallinna Pedagoogilise Instituudi inglise keele ja kirjanduse alal. Laulmist on ta õppinud Eesti NSV Riikliku Filharmoonia estraadistuudios Heli Läätse juhendamisel (1965–1969).Helen Arusoo. Estraadiosakond loodi 60 aastat tagasi raha pärast Eesti Päevaleht / Delfi, 13.02.2001.

Meediategevus
Enn Eesmaa esines esimest korda teleekraanil Eesti Televisioonis 28. novembril 1968 Enn Eesmaa: Ervin Abeli tütart intervjueerides ise küsisin ja ise vastasin ERR Eeter, 14.04.2025. saates "Kanal 13". 

Töö teleajakirjaniku ning meedianõuniku ja -juhina 
 1970–1993 Eesti Televisiooni diktor ja kommentaator, meelelahutus- ja kultuurisaadete ning mälumängude ("Kes keda" jt) juht, "Aktuaalse kaamera" peatoimetaja, programmidirektori asetäitja
 1970. aastate alguses tegutses ka lauljana; algatas 1972. aastal saatesarja "Kaks takti ette"; aastatel 1979–1981 osales rahvusvahelises saatesarjas „Merevaiguvõti” (Eesti, Läti, Leedu ja Leningradi televisioon) 
 1989–1993 Soome Mainos-TV korrespondent Balti riikides 
 1993–1994 Vabariigi Presidendi Kantselei meedianõunik
 1994–2003 EVTV peadirektor 
 1996–2003 TV3 uudistetoimetuse juhataja, saatejuht, välisuudiste toimetaja

Hilisem raadiotöö
Pärast vahepealset paarikümneaastast poliitikale keskendumist on ta hakanud tegema peamiselt kultuuriajaloolisi raadiosaateid. 

Alates 2021. aasta lõpust tegi ta Vikerraadios autorisaatesarja "Olnud olevik". Sarja kolm esimest saadet käsitlesid Eesti ringhäälingu 95. aastapäeva puhul Eesti Raadio ajalugu, 2022. aastal eetrisse jõudnud saated aga maailma kultuuriloo tähtsündmusi ja -tegelasi.Enn Eesmaa kultuuriloolise autorisaatesarja "Olnud olevik" saated ERR Arhiivis. Vaadatud 21.08.2024.

Alates juulist 2023 teeb ta Kuku raadios iganädalast autorisaadet "ENNtsüklopeedia".Uut Kuku raadio teadmistest pulbitsevat saadet "ENNtsüklopeedia" saab kuulda juba pühapäeval! Kanal 2 / Reporter, 22.07.2023. 

 Poliitiline tegevus 
pisi|left|Riigikogu väliskomisjoni esimehed ja aseesimehed 2007. aastal Toompeal. I reas Ülo Nugis, Endel Lippmaa, Enn Eesmaa, Vello Saatpalu, Eino Tamm ja Anti Liiv ning II reas Tiit Made, Marko Mihkelson ja Andres Tarand
Enn Eesmaa oli alates 2003. aastast Eesti Keskerakonna ja ka selle juhatuse liige. 5. jaanuaril 2024 astus ta Keskerakonnast välja."Kuus riigikogu keskerakondlast lahkus parteist, neist neli liitub sotsidega" ERR, 5. jaanuar 2024Enn Eesmaa e-äriregistris. Vaadatud 08.08.2024.

Aastatel 2003–2007 oli ta X Riigikogu liige, sh aastatel 2003–2005 Riigikogu väliskomisjoni aseesimees ja seejärel 2005–2007 Riigikogu väliskomisjoni esimees. Aastatel 2007–2016 oli ta XI, XII ja XIII Riigikogu väliskomisjoni aseesimees ja aastatel 2016–2019 Riigikogu esimene aseesimees.

XIV Riigikogus oli ta aastatel 2019–2021 Riigikogu väliskomisjoni esimees ja alates 2021. aastast Riigikogu riigikaitsekomisjoni esimees. Ta oli ka Riigikogu Euroopa Liidu asjade komisjoni liige.

6. aprillil 2023 sai ta XV Riigikogu koosseisu liikmeks seoses Vladimir Sveti mandaadist loobumisega.https://www.riigiteataja.ee/akt/311042023003

Riigikogu vanima liikmena on ta uue Riigikogu koosseisu ametiaja alguses Riigikogu liikme ametivande ette lugenud nii 2019. kui ka 2023. aastal.Galerii: uue riigikogu saadikud andsid ametivande ERR Uudised, 04.04.2019.Galerii: riigikogu uue koosseisu avaistung ja juhatuse valimine ERR Uudised, 10.04.2023.

Riigikogu liikmena on ta kuulunud ka rahvusooperi Estonia nõukokku (alates 2014. aastast)Riigikogu nimetas rahvusooperi nõukogu liikmeks Enn Eesmaa Riigikogu koduleht. 18.09.2014. ja rahvusringhäälingu nõukokku (2015–2016)Eesti Rahvusringhäälingu nõukogu eelmised koosseisud ERR, 16.02.2024.

Ta on mitu korda kandideerinud ja valituks osutunud ka kohaliku omavalitsuse volikogude valimistel: 2005., 2009. ja 2013. aastal kandideeris ta Tallinna linnas ning 2017. aastal Saaremaal.Nimekirjad: Vaata, kes kandideerivad Saare maakonnas! Saarte Hääl, 7. september 2017 Ta oli aastatel 2017–2021 Saaremaa vallavolikogu liige ja valiti Saaremaa vallavolikogusse ka 2021. aasta kohaliku omavalitsuse volikogude valimistel, kuid loobus kohast vanuse tõttu.Enn Eesmaa vanusele viidates Saaremaa volikogus tööle ei hakka ERR, 3. november 2021.

Teosed
Raamat "Sajandi suured staarid" (Ilo, 2001, 447 lk)

Tunnustus 
 1983 – Eesti NSV Ajakirjanike Liidu aastapreemia saatesarja "Rahvakunstnikud" (1981–1983) eest
 2000 – Kuldmikrofon
 2001 – Auleegioni orden (rüütel)
 2002 – Valgetähe IV klassi teenetemärk
 2006 – Leedu Vabariigi Teeneteordeni komandöririst
 2010 – Austria Vabariigi Teeneteordeni suur kuldne aumärk
 2018 – Balti Assamblee medal 
 2025 – EFTA elutööpreemia

Isiklikku
Ta oli aastatel 1977–2012 abielus pianisti ja muusikapedagoogi Aleksandra Juozapėnaitė-Eesmaaga, nende poeg on iduettevõtja Allan Eesmaa. Tema isa oli ooperilaulja Enno Eesmaa, õde on etnoloog ja poliitik Andra Veidemann, õemees on kirjandusteadlane Rein Veidemann."Käbi ei kuku... Enn Eesmaa ja Allan Eesmaa" Vikerraadio, 03.05.2020.

Viited

Välislingid

 Enn Eesmaa Riigikogu kodulehel
 Piret Peensoo. Enn Eesmaa puhkab kõndides Eesti Päevaleht, 22. jaanuar 2000
 "Tähelaev". Portreesaade Enn Eesmaast Eesti Televisioon, 13. detsember 2009
 Enn Eesmaa: oma elu kõige ilusamad aastad veetsin ma ETV-s ERR Menu, 18. juuli 2020
 "Päevatee" suvekülaline on Enn Eesmaa Vikerraadio, 12. juuni 2021

Kategooria:Eesti ajakirjanikud
Kategooria:Eesti Keskerakonna poliitikud
Kategooria:Tallinna Ülikooli vilistlased
Kategooria:X Riigikogu liikmed
Kategooria:XI Riigikogu liikmed
Kategooria:XII Riigikogu liikmed
Kategooria:XIII Riigikogu liikmed
Kategooria:XIV Riigikogu liikmed
Kategooria:XV Riigikogu liikmed
Kategooria:Valgetähe IV klassi teenetemärgi kavalerid
Kategooria:Auleegioni rüütlid
Kategooria:Sündinud 1946